Document ID: /roh_data/filtered/fineweb-2-filterrobots_roh.jsonl.gz/61820

En il chantun Neuchâtel è in aviun crudà giu la sonda circa a las 10:20. Las trais persunas en quel han las forzas da salvament chattà mortas. L'aviun è crudà giu a Les Ponts-de-Martel.
Il salvament da muntogna dal chantun e 17 pumpiers èn ids a tschertgar l'aviun en il terren schlet accessibel. Il Servetsch svizzer d'inquisiziun da segirezza (Sust) e Fedpol han cumenzà cun retschertgas davart l'accident. Daco che l'aviun è crudà giu n'è fin uss anc betg enconuschent.